**Álláspályázat**

**Jászkarajenői Idősek Klubja**

**pályázatot hirdet Közalkalmazotti jogviszony (Kjt.) keretében**

**Intézményvezető**

**Munkakör/feladatkör betöltésére**

**Tevékenységi kör (ellátandó feladatok):** Az intézmény szakmai, pénzügyi irányítása, továbbá az intézmény képviselete és törvényes működtetése, az intézményen belül a munkáltatói jogok gyakorlása.

**Betöltendő állás szakmacsoportja:** szociális és gyámügy

**FEOR besorolás:** 1324 Szociális tevékenységet folytató egység vezetője

**Betöltendő állás munkakörének szakterülete (munkakörcsalád):** Egyéb

**Betöltendő állás jogviszonya:** Közalkalmazotti jogviszony (Kjt.)

**A közalkalmazotti jogviszony időtartama:** határozatlan idejű közalkalmazotti jogviszony

**A foglalkoztatás jellege:** teljes munkaidő, heti 40 óra

**A vezetői megbízás időtartama:** határozott idő, 5 évre, 2025. december 1-től - 2030. november 30-ig.

**A munkavégzés helye:** Pest Vármegye, 2746 Jászkarajenő, Táncsics u. 31.

A munkáltató 3 hónap próbaidőt köt ki.

Álláshirdető szervezet bemutatása: Jászkarajenő Község Önkormányzata Képviselő-testülete a közalkalmazottak jogállásáról szóló 1992. évi XXXIII. törvény 20/A és 20/B § alapján pályázatot hirdet a Jászkarajenői Idősek Klubja (2746 Jászkarajenő, Táncsics M. u. 31.) intézményvezetői (magasabb vezető) munkakör betöltésére.

**A vezetői megbízással járó feladatok:**

Az önkormányzat által fenntartott költségvetési szerv vezetésére keresünk, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. SzCsM rendelet 3. sz. mellékletében meghatározott képesítési előírásokkal rendelkező szakembert.

Az intézmény vezetője képviseli az intézményt, a dolgozók felett munkáltatói jogot gyakorol, ellátja a házi segítségnyújtás területén a koordinációs feladatokat, kapcsolatot tart a település polgármesterével, a szociális étkeztetést biztosító intézmény vezetőjével. Elvégzi az intézmény dolgozóival kapcsolatos munkaügyi feladatokat.

Az intézményvezető feladata az intézmény szakszerű és törvényes működtetése, a takarékos gazdálkodás, melynek keretében felelős az alapító okirat szerinti alaptevékenységek megszervezéséért, folyamatos ellátásáért. Irányítja, összehangolja és ellenőrzi a szakmai feladatok ellátását, végrehajtását. Felelős az intézmény gazdálkodásában a célszerűség, hatékonyság és a gazdaságosság követelményeinek érvényesítéséért. Elkészíti a hatályos jogszabályok által előírt, az intézmény működéséhez szükséges dokumentumokat, valamint gondoskodik azok betartásáról, felülvizsgálatáról. Beszámolási kötelezettséggel tartozik a fenntartó felé, gondoskodik az ellátottak érdekvédelméről.

**Illetmény és juttatások:**

Az illetmény megállapítására és a juttatásokra a „közalkalmazottak jogállásáról szóló” 1992. évi XXXIII. törvény, valamint az e törvénynek a szociális, valamint gyermekjóléti és gyermekvédelmi ágazatban történő végrehajtásáról szóló 257/2000 (XII.26.) Korm. rendelet rendelkezései az irányadók.

**Pályázati feltételek:**

**-**Büntetlen előélet

-Magyar állampolgárság

-Vagyonnyilatkozattétel

• 6. Felsőfokú végzettséghez kötött szakképesítés alapképzés (Bsc vagy BA), szociális gondoskodás, szociális területen szerzett végzettség.

Az 1/2000. (I. 7.) SzCsM rendelet 3. számú mellékletében intézményvezető munkakörben előírt felsőfokú képesítés,

• a 257/2000.(XII.26.) Korm. rendelet 3. §. (3) bekezdésében meghatározott a magasabb vezető beosztásra történő megbízás feltétele legalább 5 év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, területén betöltött munkakörben szerzett - legalább 5 év szakmai gyakorlat,

• felhasználói szintű számítógépes ismeretek (word, excel, internet, egyéb a vezetői tevékenységhez tartozó szoftverek, programok)

**A pályázat elbírálásánál előnyt jelent:**

• helyismeret, szakmai tapasztalat, vezetői tapasztalat

• pontos, precíz és igényes munkavégzés

• jó kommunikációs készség, döntési képesség, felelősségvállalás

• kiemelkedő konfliktuskezelő képesség

• empatikus személyiség, problémamegoldó készség

• „B” kategóriás vezetői engedély

**A pályázat részeként benyújtandó iratok:**

-fényképpel ellátott szakmai önéletrajz,

-az intézmény vezetésére vonatkozó vezetői program, mely tartalmazza a szakmai helyzetelemzésre épülő rövid és középtávú fejlesztési elképzeléseket

-a végzettséget és a képesítést igazoló okiratok másolata, a személyes meghallgatások során az eredeti okiratok bemutatása mellett,

-90 napnál nem régebbi hatósági erkölcsi bizonyítvány

-a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,

-a pályázó nyilatkozata arról, hogy a pályázati eljárásban résztvevők a pályázati anyagát megismerhetik,

-a pályázó nyilatkozata arról, hogy a pályázat nyilvános vagy zárt képviselő-testületi ülésen történő tárgyalásához járul hozzá.

**A munkakör betöltésének lehetséges időpontja:**

A munkakör legkorábban 2025. december 1. napjától tölthető be.

**A vezetői pályázat benyújtásának határideje:** 2025. szeptember 01.

A pályázati kiírással kapcsolatosan további információ: Palya István Kálmán polgármester a +36 (53)366-001 vezetékes telefonszámon.

**A vezetői pályázat benyújtásának módja:**

• Postai úton, zárt borítékban, a pályázatnak a Jászkarajenői Polgármesteri Hivatal címére történő megküldésével (2746 Jászkarajenő, Rákóczi u.16.), vagy

• Személyesen a Jászkarajenői Polgármesteri Hivatalban (2746 Jászkarajenő, Rákóczi u.16.) történő benyújtásával.

**.** Elektronikus úton a [jkaraph@t-online.hu](mailto:jkaraph@t-online.hu) e-mail címre való megküldéssel.

Kérjük e-mail-ben történő jelentkezéskor és a borítékon feltűntetni a betöltendő munkakör megnevezését.

**A pályázat elbírálásának módja, rendje:**

A beérkezett pályázatok alapján a jelölt személyes elbeszélgetésen vesz részt. A vezetői kinevezésről Jászkarajenő Község Önkormányzatának Képviselő-testülete a soron következő testületi ülésén hozza meg a döntését.

A pályázat elbírálásából érvénytelenség miatt kizárásra kerül azon pályázó pályázata, aki a pályázat részeként benyújtandó dokumentumokat nem csatolja pályázatához hiánytalanul, vagy aki határidőn túl nyújtja be, vagy aki nem a kiírásban meghatározott módon nyújtja be pályázatát.

Az önkormányzat fenntartja a pályázat eredménytelenné nyilvánításának és visszavonásának jogát.

A pályázat eredményéről Jászkarajenő Község Önkormányzata minden pályázót írásban értesít, az elbírálást követő 10 munkanapon belül.

A pályázat elbírálásának határideje: 2025. október 15.

A pályázati kiírás közzétételének helye: <https://jaszkarajeno.asp.lgov.hu>, [www.kozszolgallas.ksz.gov.hu](http://www.kozszolgallas.ksz.gov.hu)

Publikálás tervezett időpontja: 2025. június 1.